Hrvatski sabor
20040709

Na kraju bih htjela reći da ovakav Zakon može napraviti neke izmjene, može nam trenutno olakšati neke stvari u funkcioniranju državne uprave međutim, nema efikasne i dobre državne uprave bez cjelovite reforme, dakle državne uprave. Ono što je rekao moj prethodnik, gospodin Herman, koliko znam stručnjaci su napraviti u protekloj Vladi dakle, ne ljudi koji su vezani uz politiku nego stručnjaci koji se bave javnom i državnom upravom. Dakle, ti ljudi su napravili cjelovitu reformu javne uprave i mislim da bi trebalo krenuti dakle, sa reformom, reforme jesu bolne, jesu teške, nije ih lako provoditi ali bez reformi nećemo moći naprijed. Prema tome, ovakav jedan zakon nije dovoljan, trebati će ići u cjelovitu reformu i mislim da se jedino tako može dovesti do toga da imamo malu i učinkovitu javnu upravu.